**Melding om fisket uke 11/2025**

Rapporten skrevet mandag 17.03.2025 av Willy Godtliebsen og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 11 i 2025, dvs. 10.-16. mars 2025.

Variable værforhold i løpet av uka, med økende vind siste halvdel, begrenset fisket. Leveransene av torsk fra kystflåten ble redusert fra vel 10.000 tonn de to ukene før, til 8.800 tonn i uke 11. Landingene i Lofoten økte, og for første gang i vinter tok Lofoten over som største leveringssone for fersk torsk. I følge registreringer på sluttsedlene var det meste av kvantumet fisket på innersida. Økte fersklandinger av sei og hyse, der mye dreier seg om et fiske ytterst i Lofoten. Omsetningen av fryst råstoff økte fra uka før, der hyse og torsk stod for størst verdi, med snabelueren som en god nr 3.

Råfisklagets omsetning i uke 11 er på 734 millioner kroner (foreløpig tall), ned fra 825 millioner kroner uka før. I tallet for uke 11 i år inngår 62 millioner kroner etter utenlandske leveranser. Omsetningen for norske båter stod dermed for 672 millioner kroner, fordelt med 535 millioner kroner på fersk og 137 millioner kroner på fryst råstoff.

Omsetningen i uke 11 i fjor utgjorde 682 millioner kroner, herav 122 millioner kroner etter landing fra utenlandske fartøy. For norske båter var omsetningen 560 millioner kroner, fordelt med 402 på fersk og 158 på fryst råstoff.

Råfisklagets omsetning hittil i år, per 16. mars 2025, nærmer seg 5,8 milliarder kroner, nærmere bestemt 5.790 millioner kroner. Det er fordelt med 5.011 millioner kroner for norske båter, og 779 millioner kroner for utenlandske. Tilsvarende for fjoråret var 5.257 millioner kroner totalt, hvorav 4.744 var etter landinger fra norske båter og 513 for utenlandske båter.

## Omsetning uke 11, 2025

Råfisklagets omsetning for norske båter i uke 11 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 11/2025, fordelt pr fersk/fryst og pr fiskeslag



### Frystomsetning

Foreløpige tall for omsetningen av fryst råstoff fra norske båter i uke 11 viser 137 millioner kroner, opp fra 54 millioner kroner uken før. Størst verdi kom fra hyse og torsk med henholdsvis 44 og 43 millioner kroner, mens snabeluer og sei stod for henholdsvis 31 og 15 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 11, til nøytrale fryselager, har vi følgende hovedtall: Totalt 5.730 tonn, opp fra 5.350 tonn i uke 10. Av de 5.730 tonnene var 2.220 tonn hyse, 1.030 tonn snøkrabbe, 940 tonn torsk, 770 tonn snabeluer og 560 tonn sei. Kvanta fra 120 tonn og lavere for resterende arter. Det meste var levert av 7 trålere som står for 3.920 tonn av kvantumet, herav 1.860 tonn hyse, 770 tonn snabeluer, 600 tonn torsk og 530 tonn sei. Videre var det leveranser fra 2 autolinebåter med totalt 560 tonn, hvorav 320 tonn hyse og 190 tonn torsk. 2 garnbåter leverte 110 tonn, i hovedsak torsk. 2 snurrevadbåter leverte 110 tonn, herav 40 tonn hver av hyse og torsk, og 30 tonn sei. Snøkrabbekvantumet var levert av 8 båter.

### Ferskomsetning

Omsetningen av ferskt råstoff i uke 11 utgjorde 535 millioner kroner, ned fra 574 millioner kroner uka før. Torsken var størst i verdi, fulgt av sei, hyse og snøkrabbe til verdi henholdsvis 440, 31, 29 og 9 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 11, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


Tabell 3. Priser av fersk torsk per redskap, A og ekstra kvalitet fra norske båter i uke 11, 2025, eksklusiv restråstoff.



Omsetningen av fersk torsk utgjorde 8.790 tonn til verdi 440 millioner kroner. En reduksjon fra 10.400 tonn/515 millioner kroner uken før. Av totalkvantumet stod garn for 5.070 tonn etterfulgt av snurrevad med 3.010 tonn, juksa med 450 tonn og line/autoline med 250 tonn. Det var økte leveranser for garn, ellers reduksjon fra uka før. For garn var 2.020 tonn omsatt til kjøpere i Lofoten/Salten, 1.080 tonn i Vest-Finnmark, 1.000 tonn i Troms, 490 tonn i Øst-Finnmark, 380 tonn i Vesterålen og 90 tonn i området Helgeland-Nordmøre. Av snurrevadkvantumet gikk 1.080 tonn til kjøpere i Vesterålen, 580-600 tonn til hver av Vest-Finnmark, Troms og Lofoten, og 160 tonn i Øst-Finnmark. 340 tonn av juksakvantumet var levert i Vest-Finnmark. 80 tonn av linekvantumet var levert i Øst-Finnmark, ellers spredt.

Kvanta fordelt per leveringssone fremgår av tabell 2. Sammenlignet med uke 10 var det økte leveranser i Lofoten/Salten og Helgeland/Nordmøre, ellers reduksjon. Det er første gang i vinter at Lofoten/Salten er største leveringssone for torsk. Av de 2.670 tonnene levert der var 2.020 tonn tatt på garn, 580 tonn på snurrevad og mindre kvanta på lina og juksa. I følge registreringer på sluttseddel var 1.500 av de 2.670 tonnene fisket på innersida av Lofoten.

**Fersk sei**

Omsetningen av fersk sei i uke 11 utgjorde 1.850 tonn til verdi 31 millioner kroner, som var opp fra 1.170 tonn og 19 millioner kroner i uke 10. Kvanta fersk sei fordelt per leveringssone fremgår av tabell 4, størst aktivitet i Lofoten med 1.330 tonn av totalen, opp fra 790 tonn uka før, av de 1.330 tonnene var 900 tonn tatt på snurrevad og 420 tonn på garn. Helgeland økte sine leveranser fra 170 tonn uka før til 210 tonn i uke 11. Av totalen var 1.130 tonn tatt på snurrevad og 690 tonn på garn, begge opp fra henholdsvis 610 og 540 tonn fra uka før.

Tabell 4: Omsetning av fersk sei, A og ekstra kvalitet fra norske båter i uke 11, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 11 var 1.670 tonn til verdi 29 millioner kroner. Det var opp fra 1.360 tonn/24 millioner kroner uken før. Tabell 5 viser sonevis fordeling av kvanta, størst aktivitet i Vesterålen, Lofoten, Troms og Øst-Finnmark. Her var det meste av økingen i Vesterålen og Troms, reduksjon i Øst-Finnmark, litt ned også i Lofoten. Også i hysefisket er det snurrevad som står for størst kvantum, med 1.360 tonn av totalen i uke 11, opp fra 960 tonn uka før. 170 tonn var tatt på line/autoline, ned fra 300 tonn uka før, og 140 tonn var tatt på garn. Av snurrevadkvantumet var 570 tonn levert i Vesterålen, 520 tonn i Lofoten og 210 tonn i Troms. Det meste av linekvantumet, 120 tonn, var levert i Øst-Finnmark.

Tabell 5: Omsetning av fersk hyse, krokfanget, A og ekstra kvalitet fra norske båter i uke 11, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


**Fersk og fryst snøkrabbe**

I løpet av uke 11 ble det levert 1.120 tonn snøkrabbe (rundvekt), herav 1.030 tonn fryste klør og 90 tonn levende. Så langt er 90 tonn levende omsatt av dette kvantumet til en verdi av 8,7 millioner kroner. Leveransene var en økning fra 734 tonn uken før, hvorav 688 tonn fryste klør og 46 tonn levende. Leveransene i uke 11 kom fra totalt 11 fartøy, hvorav 8 leverte fryste klør og 6 leverte levende, av disse fartøyene var det 3 fartøy som leverte både fryste klør og levende. Så langt i år er det landet 6.390 tonn snøkrabbe, hvorav 2.240 tonn er omsatt til verdi 280 millioner kroner. Ifølge oversikt fra Fiskeridirektoratet er 7.590 tonn av totalkvoten på vel 12.000 tonn tatt pr kl 10:15 17. mars.

**Øst-Finnmark**  
Fra omsetninga fraperioden i uke 11 i 2025 har vi følgende oversikt:  


**Vest-Finnmark**  
Fra omsetninga fra perioden i uke 11 i 2025 har vi følgende oversikt:  


**Troms**  
Fra omsetninga fraperioden i uke 11 i 2025 har vi følgende oversikt:

**Vesterålen**  
Fra omsetninga fraperioden i uke 11 i 2025 har vi følgende oversikt:  


**Lofoten/Salten**  
Fra omsetninga fraperioden i uke 11 i 2025 har vi følgende oversikt:  




**Helgeland-Nordmøre**  
Fra omsetninga fraperioden i uke 11 i 2025 har vi følgende oversikt:  
